Source: http://docplayer.hu/203917-Iii-fejezet-a-kozerdeku-adatok-megismerese-20-a-kozerdeku-adatok-megismeresenek-altalanos-szabalyai.html
Timestamp: 2018-05-26 06:35:09
Document Index: 18905721

Matched Legal Cases: ['bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

III.FEJEZET A KÖZÉRDEKŰ ADATOK MEGISMERÉSE. 20. A közérdekű adatok megismerésének általános szabályai - PDF
Download "III.FEJEZET A KÖZÉRDEKŰ ADATOK MEGISMERÉSE. 20. A közérdekű adatok megismerésének általános szabályai"
1 1. Az információs önrendelkezési jogról és az információszabadságról szóló évi CXII. törvény III. Fejezet Az Országos Bírósági Hivatal elnökének19/2012. (X. 18.) OBH utasítása az információs önrendelkezési jogról és az információszabadságról szóló évi CXII. törvény alkalmazásáról szóló szabályzatról IV. Fejezet A Kecskeméti Szabályzata a Kecskeméti Törvényszék Bíróságainak működéséhez kapcsolódó közérdekű adatokra vonatkozó tájékoztatás rendjéről III.FEJEZET A KÖZÉRDEKŰ ADATOK MEGISMERÉSE 20. A közérdekű adatok megismerésének általános szabályai 26. (1) Az állami vagy helyi önkormányzati feladatot, valamint jogszabályban meghatározott egyéb közfeladatot ellátó szervnek vagy személynek (a továbbiakban együtt: közfeladatot ellátó szerv) lehetővé kell tennie, hogy a kezelésében lévő közérdekű adatot és közérdekből nyilvános adatot - az e törvényben meghatározott kivételekkel - erre irányuló igény alapján bárki megismerhesse. (2) Közérdekből nyilvános adat a közfeladatot ellátó szerv feladat- és hatáskörében eljáró személy neve, feladatköre, munkaköre, vezetői megbízása, a közfeladat ellátásával összefüggő egyéb személyes adata, valamint azok a személyes adatai, amelyek megismerhetőségét törvény előírja. (3) Ha törvény másként nem rendelkezik, közérdekből nyilvános adat a jogszabály vagy állami, illetőleg helyi önkormányzati szervvel kötött szerződés alapján kötelezően igénybe veendő vagy más módon ki nem elégíthető szolgáltatást nyújtó szervek vagy személyek kezelésében lévő, e tevékenységükre vonatkozó, személyes adatnak nem minősülő adat. 27. (1) A közérdekű vagy közérdekből nyilvános adat nem ismerhető meg, ha az a minősített adat védelméről szóló törvény szerinti minősített adat. (2) A közérdekű és közérdekből nyilvános adatok megismeréséhez való jogot - az adatfajták meghatározásával - törvény a) honvédelmi érdekből; b) nemzetbiztonsági érdekből; c) bűncselekmények üldözése vagy megelőzése érdekében; d) környezet- vagy természetvédelmi érdekből; e) központi pénzügyi vagy devizapolitikai érdekből; f) külügyi kapcsolatokra, nemzetközi szervezetekkel való kapcsolatokra tekintettel; g) bírósági vagy közigazgatási hatósági eljárásra tekintettel; h) a szellemi tulajdonhoz fűződő jogra tekintettel korlátozhatja. (3) Az üzleti titok megismerésére a Polgári Törvénykönyvben foglaltak az irányadók. (4) A közérdekű adatok megismerése korlátozható uniós jogi aktus alapján az Európai Unió jelentős pénzügy- vagy gazdaságpolitikai érdekére tekintettel, beleértve a monetáris, a költségvetési és az adópolitikai érdeket is. (5) A közfeladatot ellátó szerv feladat- és hatáskörébe tartozó döntés meghozatalára irányuló eljárás során készített vagy rögzített, a döntés megalapozását szolgáló adat a keletkezésétől számított tíz évig nem nyilvános. Ezen adatok megismerését - az adat megismeréséhez és a megismerhetőség kizárásához fűződő közérdek súlyának mérlegelésével - az azt kezelő szerv vezetője engedélyezheti. (6) A döntés megalapozását szolgáló adat megismerésére irányuló igény - az (5) bekezdésben meghatározott időtartamon belül - a döntés meghozatalát követően akkor utasítható el, ha az adat megismerése a közfeladatot ellátó szerv törvényes működési rendjét vagy feladat- és hatáskörének illetéktelen külső befolyástól mentes ellátását, így különösen az adatot keletkeztető álláspontjának a döntések előkészítése során történő szabad kifejtését veszélyeztetné.
2 (7) Jogszabály a döntés megalapozását szolgáló egyes adatok megismerhetőségének korlátozására az (5) bekezdésben meghatározottnál rövidebb időtartamot állapíthat meg. (8) E fejezet rendelkezései nem alkalmazhatók a közhitelű nyilvántartásból történő - külön törvényben szabályozott - adatszolgáltatásra. 21. A közérdekű adat megismerése iránti igény 28. (1) A közérdekű adat megismerése iránt szóban, írásban vagy elektronikus úton bárki igényt nyújthat be. A közérdekből nyilvános adatok megismerésére a közérdekű adatok megismerésére vonatkozó rendelkezéseket kell alkalmazni. (2) Ha törvény másként nem rendelkezik, az adatigénylő személyes adatai csak annyiban kezelhetők, amennyiben az az igény teljesítéséhez és a másolatkészítésért megállapított költségtérítés megfizetéséhez szükséges. Az igény teljesítését, illetve a költségek megfizetését követően az igénylő személyes adatait haladéktalanul törölni kell. (3) Ha az adatigénylés nem egyértelmű, az adatkezelő felhívja az igénylőt az igény pontosítására. 29. (1) A közérdekű adat megismerésére irányuló igénynek az adatot kezelő közfeladatot ellátó szerv az igény tudomására jutását követő legrövidebb idő alatt, legfeljebb azonban 15 napon belül tesz eleget. (2) Ha az adatigénylés jelentős terjedelmű, illetve nagyszámú adatra vonatkozik, az (1) bekezdésben meghatározott határidő egy alkalommal 15 nappal meghosszabbítható. Erről az igénylőt az igény kézhezvételét követő 8 napon belül tájékoztatni kell. (3) Az adatokat tartalmazó dokumentumról vagy dokumentumrészről, annak tárolási módjától függetlenül az igénylő másolatot kaphat. Az adatot kezelő közfeladatot ellátó szerv a másolat készítéséért - az azzal kapcsolatban felmerült költség mértékéig terjedően - költségtérítést állapíthat meg, amelynek összegéről az igénylőt az igény teljesítését megelőzően tájékoztatni kell. (4) Ha az a dokumentum vagy dokumentumrész, amelyről az igénylő másolatot igényelt, jelentős terjedelmű, a másolat iránti igényt a költségtérítésnek az igénylő általi megfizetését követő 15 napon belül kell teljesíteni. Arról, hogy a másolatként igényelt dokumentum vagy dokumentumrész jelentős terjedelmű, továbbá a költségtérítés mértékéről, valamint az adatigénylés teljesítésének a másolatkészítést nem igénylő lehetőségeiről az igénylőt az igény kézhezvételét követő 8 napon belül tájékoztatni kell. (5) A költségtérítés mértékének megállapítása során figyelembe vehető költségelemeket és azok legmagasabb mértékét, valamint a másolatként igényelt dokumentum jelentős terjedelmének megállapítása során alkalmazandó szempontokat jogszabály határozza meg. 30. (1) Ha a közérdekű adatot tartalmazó dokumentum az igénylő által meg nem ismerhető adatot is tartalmaz, a másolaton a meg nem ismerhető adatot felismerhetetlenné kell tenni. (2) Az adatigénylésnek közérthető formában és - amennyiben ezt az adatot kezelő közfeladatot ellátó szerv aránytalan nehézség nélkül teljesíteni képes - az igénylő által kívánt technikai eszközzel, illetve módon kell eleget tenni. Ha a kért adatot korábban már elektronikus formában nyilvánosságra hozták, az igény teljesíthető az adatot tartalmazó nyilvános forrás megjelölésével is. Az adatigénylést nem lehet elutasítani arra való hivatkozással, hogy annak közérthető formában nem lehet eleget tenni. (3) Az igény teljesítésének megtagadásáról, annak indokaival, valamint az igénylőt e törvény alapján megillető jogorvoslati lehetőségekről való tájékoztatással együtt, 8 napon belül írásban vagy - ha az igényben elektronikus levelezési címét közölte - elektronikus levélben értesíteni kell az igénylőt. Az elutasított kérelmekről, valamint az elutasítások indokairól az adatkezelő nyilvántartást vezet, és az abban foglaltakról minden évben január 31-éig tájékoztatja a Hatóságot. (4) A közérdekű adat megismerése iránti igény teljesítése nem tagadható meg azért, mert a nem magyar anyanyelvű igénylő az igényét anyanyelvén vagy az általa értett más nyelven fogalmazza meg. (5) Ha a közérdekű adat megismerése iránti igény teljesítésének megtagadása tekintetében törvény az adatkezelő mérlegelését teszi lehetővé, a megtagadás alapját szűken kell értelmezni, és a közérdekű adat megismerésére irányuló igény teljesítése kizárólag abban az esetben tagadható meg, ha a megtagadás alapjául szolgáló közérdek nagyobb súlyú a közérdekű adat megismerésére irányuló igény teljesítéséhez fűződő közérdeknél. (6) A közfeladatot ellátó szervnek a közérdekű adatok megismerésére irányuló igények teljesítésének rendjét rögzítő szabályzatot kell készítenie. 31. (1) Az igénylő a közérdekű adat megismerésére vonatkozó igény elutasítása vagy a teljesítésre nyitva álló, vagy az adatkezelő által a 29. (2) bekezdése szerint meghosszabbított határidő eredménytelen eltelte esetén, valamint - ha a költségtérítést nem fizette meg - a másolat készítéséért megállapított költségtérítés összegének felülvizsgálata érdekében bírósághoz fordulhat. (2) A megtagadás jogszerűségét és a megtagadás indokait, illetve a másolat készítéséért megállapított költségtérítés összegének megalapozottságát az adatkezelőnek kell bizonyítania. (3) A pert az igény elutasításának közlésétől, a határidő eredménytelen elteltétől, illetve a költségtérítés megfizetésére vonatkozó határidő lejártától számított harminc napon belül kell megindítani az igényt elutasító közfeladatot ellátó szerv ellen. Ha az igény elutasítása, nem teljesítése vagy a másolat készítéséért megállapított költségtérítés összege miatt az igénylő a Hatóság vizsgálatának kezdeményezése érdekében a Hatóságnál bejelentést tesz, a pert a bejelentés érdemi vizsgálatának elutasításáról, a vizsgálat megszüntetéséről, az 55. (1) bekezdés b) pontja szerinti lezárásáról
3 szóló vagy az 58. (3) bekezdése szerinti értesítés kézhezvételét követő harminc napon belül lehet megindítani. A perindításra rendelkezésre álló határidő elmulasztása esetén igazolásnak van helye. (4) A perben fél lehet az is, akinek egyébként nincs perbeli jogképessége. A perbe a Hatóság az igénylő pernyertessége érdekében beavatkozhat. (5) Az országos illetékességű közfeladatot ellátó szerv ellen indult per a tövényszék hatáskörébe tartozik. A járásbíróság hatáskörébe tartozó ügyekben a törvényszék székhelyén lévő járásbíróság, Budapesten a Pesti Központi Kerületi Bíróság jár el. A bíróság illetékességét az alperes közfeladatot ellátó szerv székhelye alapítja meg. (6) A bíróság soron kívül jár el. (7) Ha a bíróság a közérdekű adat igénylésére irányuló kérelemnek helyt ad, határozatában az adatkezelőt a kért közérdekű adat közlésére kötelezi. A bíróság a másolat készítéséért megállapított költségtérítés összegét megváltoztathatja, vagy a közfeladatot ellátó szervet a költségtérítés összegének megállapítása tekintetében új eljárásra kötelezheti. Az Országos Bírósági Hivatal elnökének 19/2012. (X. 18.) OBH utasítása az információs önrendelkezési jogról és az információszabadságról szóló évi CXII. törvény alkalmazásáról szóló szabályzatról IV. A közérdekű adatok egyedi igénylésének és teljesítésének szabályai A közérdekű adatok egyedi igénylésének általános szabályai 11. (1) A közzétételi listákon nem szereplő közérdekű adatot bárki igényelhet szóban, írásban vagy elektronikus úton az OBH és a bíróságok honlapjain megadott általános elérhetőségei útján. (2) Ha az (1) bekezdés szerinti adatigénylés nem egyértelmű vagy nem értelmezhető, az adatigénylőt fel kell hívni az igénye pontosítására vagy egyértelműsítésére. Az adatigénylések nyilvántartása 12. (1) Az egyedi adatigénylésekről az adatfelelős vezetője vagy a közzétételi felelős nyilvántartást vezet, amelyben elkülönítve kell nyilvántartani a teljesített és az elutasított közérdekű adatigényléseket. (2) A nyilvántartás tartalmazza az adatigénylés keletkezésének és teljesítésének módját (pl.: papíralapúelektronikus), az igényelt közérdekű adat megnevezését, a teljesítés vagy az elutasítás időpontját. (3) Ha törvény másként nem rendelkezik, az adatigénylő személyes adatai csak annyiban kezelhetők, amennyiben az az igény teljesítéséhez szükséges. Az adatigénylés teljesítése 13. (1) Az írásbeli adatigényléseket, és a szóbeli adatigénylésekről szóló írásbeli feljegyzéseket érkeztetésük napján haladéktalanul továbbítani kell az adatfelelős vezetőjének, aki azt továbbítja a közzétételi felelősnek. (2) A közzétételi felelős 3 munkanapon belül köteles az adatfelelős megkeresésére bekért adatot, illetve a választ megadni az adatfelelős vezetőjének. (3) Ha a közérdekű adatot tartalmazó dokumentum az igénylő által meg nem ismerhető adatot is tartalmaz és az adatközlés másolat kiadásával teljesíthető, a másolaton a meg nem ismerhető adatot felismerhetetlenné kell tenni. (kivonatolt másolat)
4 (4) Az adatigénylésnek közérthető formában és amennyiben az aránytalan nehézség nélkül teljesíthető az igénylő által megjelölt technikai eszközzel, formában, illetve módon kell eleget tenni. (5) Ha az OBH vagy a bíróság a kért adatot korábban már elektronikus formában nyilvánosságra hozta, az igény teljesíthető az adatot tartalmazó nyilvános forrás megjelölésével is. (6) A közérdekű adatigényléseknek a lehető legrövidebb idő alatt, legfeljebb 15 napon belül eleget kell tenni. Ha az adatigénylés jelentős terjedelmű, illetve nagyszámú adatra vonatkozik a határidő egy alkalommal 15 nappal meghosszabbítható, melyről az igénylőt az igény kézhezvételét követő 8 napon belül tájékoztatni kell. Az adatigénylés elutasítása 14. (1) Az adatfelelősnek írásban kell megindokolnia azokat a közzétételi lista adatain túlmutató egyedi adatigényléseket, amelyeknek teljesítése nem lehetséges. (2) Az adatigénylést nem lehet elutasítani azzal az indokkal, hogy annak közérthető formában nem lehet eleget tenni. (3) Ha az igényelt adatot nem az OBH vagy valamelyik bíróság kezeli, illetőleg tevékenységüket nem érinti, a kérelmet, amennyiben azt az adatigénylő kéri, el kell juttatni az illetékes közfeladatot ellátó szerv vezetőjének. Erre irányuló külön kérelem nélkül az adatfelelős vezetője az adatigénylést visszaküldi az adatigénylőnek. (4) Az adatfelelős vezetője köteles az igény teljesítésének megtagadását 8 napon belül írásban megindokolni. A közérdekű adat iránti igény elutasítása esetén az igénylő bírósághoz fordulhat. Az eljárás soron kívüli és illetékmentes. (5) Az adatfelelős vezetője az elutasított igényekről és az elutasítások indokairól a nyilvántartás alapján minden évben január 31-ig tájékoztatja a Nemzeti Adatvédelmi és Információszabadság Hatóság elnökét. Kecskeméti Törvényszék Elnöke 6000 Kecskemét, Rákóczi út El. II. H. 8. szám A évi CXII. törvény 30. (6) bekezdésében írt felhatalmazás alapján az alábbi szabályzatot alkotom A KECSKEMÉTI TÖRVÉNYSZÉK SZABÁLYZATA A KECSKEMÉTI TÖRVÉNYSZÉK BÍRÓSÁGAINAK MŰKÖDÉSÉHEZ KAPCSOLÓDÓ KÖZÉRDEKŰ ADATOKRA VONATKOZÓ TÁJÉKOZTATÁS RENDJÉRŐL A szabályzat célja: a bíróságok működéséhez kapcsolódó közérdekű adatok megismerésének elősegítése, a közvélemény pontos és gyors tájékoztatása. A szabályzat jogalapja: a évi CXII. törvény az információs önrendelkezési jogról és az információs szabadságról. A szabályzat hatálya: kiterjed a Kecskeméti Törvényszékre és az illetékességi területéhez tartozó bíróságokra és az ott
5 dolgozókra a évi CXII. törvény alapján meghatározott közérdekű adatokra vonatkozó tájékoztatási kötelezettsége 1. Értelmező rendelkezések 1. Ezen szabályzat alkalmazása során 1. Közérdekű adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv, vagy személy kezelésében lévő és tevékenységére vonatkozó, vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon, vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra, és a működést szabályozó jogszabályokra, valamint a gazdálkodásra, a megkötött szerződésekre vonatkozó adat. 2. A bíróság vonatkozásában közérdekű adatnak minősül, különösen: a) a bíróság hatásköre, b) a bíróság illetékessége, 1 c) a bíróság szervezeti felépítése, d) a bírósági vezetők és a bírák neve, beosztása e) a bíróság az egyes szervezeti egységei elérhetőségének pontos adatai (név, vezető, cím, telefon, fax, ), f) a bíróság szervezeti és működési szabályzata, g) a bíróság ügyelosztási rendje, h) a bíróság gazdálkodásához kapcsolódó információk, úgymint: a bíróság alapító okirata, illetve azt helyettesítő okirata, a bíróság költségvetési alapokmánya, a gazdálkodással kapcsolatos szerződések, a kijelölt kapcsolattartó és a tisztviselő megjelölése, i) a bíróság vezetője által az OBH részére készített éves beszámolónak, az intézmény működésének eredményességét bemutató kivonata (ügyforgalom, gazdálkodás), j) a bíróság működésére vonatkozó jogszabályok. 3. adattovábbítás: az adat meghatározott harmadik személy számára történő hozzáférhetővé tétele. 4. nyilvánosságra hozatal: az adat bárki számára történő hozzáférhetővé tétele. 2. Kapcsolattartók 2. A Kecskeméti Törvényszék kijelölt kapcsolattartója: a)a Kecskeméti Törvényszék sajtószóvivője /adattovábbításért felelős/ b) a Törvényszék személyi nyilvántartását vezető tisztviselő /4. (2) bekezdése szerinti adatkezelésért felelős /. 3. A közérdekű adatok a Kecskeméti Törvényszék honlapján megtalálhatóak. Az 1 (2.) bekezdése szerinti közérdekű adatok honlapon történő megjelenéséről, azok törvényben szereplő általános közzétételi lista szerinti frissítéséért a törvényszék elnökhelyettese a felelős, aki az adatkezelésért felelős személy és az informatikai osztály közreműködésével gondoskodik a közzétételről.
6 3. A közérdekű adat megismerése iránti igény: 4. (1) A közérdekű adat megismerése iránt a Kecskeméti Törvényszékre avagy az illetékességi területére tartozó helyi bíróságra szóban, írásban vagy elektronikus úton (akár a törvényszék, akár az OBH által szerkesztett honlapon), bárki igényt nyújthat be. Amennyiben az igény nem egyértelmű, az igénylőt haladéktalanul fel kell hívni az igény pontosítására. (2) Az adatigénylő személyes adatai csak annyiban kezelhetőek, amennyiben ez az igény teljesítéséhez illetőleg a másolatkészítéssel kapcsolatos költségtérítés megállapításához elengedhetetlenül szükséges. Az igény teljesítését illetve a költségtérítés megfizetését követően az igénylő személyes adatait haladéktalanul törölni kell. (3) A közérdekű adat megismerésre irányuló igénynek, a bíróság az igény tudomására jutását követő legrövidebb idő alatt, de legfeljebb 15 napon belül tesz eleget. (4) Ha az adatigénylés jelentős terjedelmű, illetve nagyszámú adatra vonatkozik, vagy fordítást igényel az első bekezdésben meghatározott határidő egy alkalommal, legfeljebb 15 nappal 2 meghosszabbítható, az adattovábbításáért felelős személy dönt a határidő hosszabbításáról. Erről az igénylőt, az igény kézhezvételét követő 8 napon belül tájékoztatni kell. Az igénylés jelentős terjedelműnek minősül, ha a 30 lapot meghaladja. (5) A teljesítés érdekében az igényt a benyújtás helyétől függően a Kecskeméti Törvényszék elnökhelyettesének illetőleg a helyi bíróság elnökének akadályoztatásuk esetén az általuk kijelölt személynek - haladéktalanul el kell juttatni a Kecskeméti Törvényszék Elnökhelyetteséhez, aki dönt a kérelem teljesítéséről vagy elutasításáról (faxon, vagy en). Az adattovábbításért felelős kapcsolattartó küldi meg a tájékoztatás. 4. Az adatszolgáltatás módja: 5. (1) Az adatszolgáltatás iránti igényt haladéktalanul meg kell vizsgálni abból a szempontból, hogy a kérés közérdekű adatra vonatkozik-e, a kért adatok megtalálhatók-e az OBH vagy a Kecskeméti Törvényszék által szerkesztett honlapon, illetőleg, hogy az igénylőt milyen formában kell tájékoztatni. (2) Amennyiben a kért adat nem a Kecskeméti Törvényszékre, vagy annak illetékességi területén működő bíróságokra vonatkozik, akkor az igényt, elektronikus úton, meg kell küldeni az adatszolgáltatásra illetékes intézményhez, és erről az igénylőt egyidejűleg értesíteni kell. 6. Az adatigénylésnek közérthető formában és amennyiben ez aránytalan nehézség nélkül teljesíthető az igénylő által kívánt technikai eszközzel, illetve módon kell eleget tenni. Ha a kért adatot korábban már, elektronikus formában nyilvánosságra hozták, az igény teljesíthető, az
7 adatot tartalmazó nyilvános forrás megjelölésével is. 7. (1) Az igény teljesítésének megtagadásáról, annak indokaival, valamint az igénylőt megillető jogorvoslati lehetőségekről való tájékoztatással együtt, 8 napon belül írásban, vagy ha az igényben elektronikus levelezési címét közölte elektronikus levélben kell értesíteni az igénylőt. (2) Az elutasított kérelmekről, valamint az elutasítások indokairól a törvényszéken az adatkezelésért felelős személy nyilvántartást vezet, és az abban foglaltakról minden év január 31. napjáig a Törvényszék elnökhelyettese útján - eleget tesz a évi CXII. törvényben foglalt tájékoztatási kötelezettségének a Nemzeti Adatvédelmi és Információszabadság Hatóság felé. A nyilvántartásnak tartalmaznia kell az igények beérkezésének időpontját, az igénylővel való kapcsolatfelvételt, az igénylés megtagadásának indokait. (3) A közérdekű adat megismerése iránti igény teljesítése nem tagadható meg azért, mert a nem magyar anyanyelvű igénylő, az igényét a saját anyanyelvén, vagy az általa értett más nyelven fogalmazza meg. (4) Ha a közérdekű adatot tartalmazó dokumentum az igénylő által meg nem ismerhető adatot is tartalmaz, a másolaton a meg nem ismerhető adatot felismerhetetlenné kell tenni. 8. Az igénylő a közérdekű adat megismerésére vonatkozó igény elutasítása, vagy a teljesítés elmaradása esetén, illetve a költségtérítés összegének felülvizsgálata érdekében, bírósághoz fordulhat. 5. A költségtérítésre vonatkozó szabályok: 9. (1) A törvényszék a közérdekű adatokat tartalmazó dokumentumról, vagy dokumentumrészről, az igénylő kérésére másolatot készít. A másolat készítéséért, az azzal kapcsolatban felmerült költség mértékéig költségtérítést állapíthat meg, melynek összegéről az igénylőt, az igény teljesítését 3 megelőzően tájékoztatja. (2) Ha a másolat jelentős terjedelmű, a másolat iránti igényt, a költségtérítésnek, az igénylő általi megfizetését követő 15 napon belül kell teljesíteni. Arról, hogy a másolatként igényelt dokumentum, vagy dokumentum rész jelentős terjedelmű, továbbá a költségtérítés mértékéről, az igénylőt, az igény kézhezvételét követő 8 napon belül, tájékoztatni kell. (3) A másolás költségtérítésének mértékét a Gazdasági Hivatal önköltségszámítással állapítja meg a az államháztartás szervezetei beszámolási és könyvvezetési kötelezettség sajátosságairól
8 szóló 249/2000 (XII.24.) kormányrendelet 8. (16) bekezdése alapján. A évben érvényes térítési díjakat a melléklet tartalmazza. Amennyiben a kért adat előállítása plusz munkaterhet jelent, (jelentős terjedelmű, idegen nyelvi fordítás, anonimizálás), akkor a GH egyedi kalkulációval számolja ki a térítési költséget. 6. Záró rendelkezés 10. (1) Ez a szabályzat május 1. napján lép hatályba. Egyidejűleg a 2005.El.II. B. 16. számú szabályzat a hatályát veszti. (2) Ezen szabályzat aktualizálásáért a Törvényszék elnökhelyettese a felelős. 7. Egyéb rendelkezés 11. Az itt nem szabályozott kérdésekben a évi CXII. törvény rendelkezései az irányadóak. Kecskemét, május 7. napján Dr. Bicskei Ferenc A Kecskeméti Törvényszék elnöke 4 1. számú melléklet KÉRELEM A Kecskeméti Törvényszék kezelésében lévő közérdekű, vagy közérdekből nyilvános adat megismerésére 1. Az igényelt közérdekű, vagy közérdekből nyilvános adat pontos meghatározása, leírása: *2. A közérdekű adatokat [ ] csak szóbeli tájékoztatás útján kívánom megismerni [ ] személyesen, csak az adatok megtekintésével kívánom megismerni [ ] személyesen, az adatok megtekintésével kívánom megismerni és másolatot is kérek [ ] csak másolat formájában igénylem Másolat igénylése esetén az adathordozó: [ ] papír alapú legyen [ ] cd legyen [ ] dvd legyen [ ] PenDrive legyen (kérelmező által biztosított) [ ] elektromos levél legyen [ ] egyéb: Másolatot [ ] személyesen kívánom átvenni [ ] postai úton kérem
9 Vállalom, hogy az új adatok előállításával és a másolatok készítésével összefüggésben felmerült költségeket legkésőbb a másolatok átvételéig a Kecskeméti Törvényszék javára befizetem. Tudomásul veszem, hogy kérelmem visszavonása esetén az adatok előállításával összefüggésben a visszavonásig felmerült költségeket köteles vagyok megfizetni. Dátum:... Aláírás:... Az adatszolgáltatás teljesítéséhez és a költségtérítés számlázásához szükséges adatok (az adatszolgáltatás teljesítését követően ez a rész megsemmisítésre kerül): Igénylő neve: Postázási / számlázási cím: cím: Telefon, telefax: * A választott formát kérjük jelölni számú melléklet A közérdekű adatról készített másolatért fizetendő költségtérítés mértéke: Adathordozó megnevezése: Költségtérítés: Papír alapú nyomtatás vagy fénymásolat (A/4) 50 Ft/ lap + ÁFA Papír alapú nyomtatás vagy fénymásolat (A/3) 55 Ft/ lap + ÁFA CD 500 Ft/ db + ÁFA DVD 600 Ft/ db + ÁFA A postaköltséget a mindenkor érvényben lévő postai díjszabás alapján határozzuk meg. A fordítás költsége az általános díjszabás szerinti, amit az adatigénylőnek kell megfizetnie.
2011. évi CXII. törvény az információs önrendelkezési jogról és az információszabadságról*
MAGYAR KÖZLÖNY 2011. évi 88. szám 25449 2011. évi CXII. törvény az információs önrendelkezési jogról és az információszabadságról* Az Országgyûlés az információs önrendelkezési jog és az információszabadság
2011. évi CXII. törvény. az információs önrendelkezési jogról és az információszabadságról 1 I. FEJEZET. ÁLTALÁNOS RENDELKEZÉSEK 1.